चोरों ने किराणे की दुकान के ताले तोड़कर नकदी चुराई
कस्बेके भीड़भाड़ वाले क्षेत्र मकराना नागौर हाईवे पर जाटाबास तिराहे स्थित एक किराणा की दुकान के ताले तोड़ चोरों ने दुकान के गल्ले से नकदी चुरा ली।
जानकारी के अनुसार जाटाबास तिराहे पर हरिप्रसाद माली उनके पुत्र कैलाश माली की किराणा दुकान के ताले तोड़ चोर दुकान में घुसे और शोकेस में रखे सात से आठ हजार रुपए चुरा ले गए। मामले की जानकारी तब मिली जब दुकानदार सुबह दुकान पहुंचा। इससे पहले आसपास के दुकानदारों ने पुलिस को घटना की सूचना दी। इसके बाद पुलिस चौकी से इंचार्ज राम लाल विश्नोई मौके पर पहुंचे जायजा लिया।
दुकानदार हरिप्रसाद उनके पुत्र कैलाश माली ने बताया की रात को चोरों ने ताले तोड़ कर गल्ले से करीब सात आठ हजार रुपए सिक्के चुरा लिए। दुकानदारों ने घटना के बाद पुलिस गश्त की मांग की है। इसके अतिरिक्त जाटाबास तिराहे सहित प्रमुख सदर बाजार, नया बाजार, शिव मन्दिर मार्केट, स्टेशन रोड सबलपुर रोड के बाजारों के प्रमुख स्थानों पर सीसी टीवी कैमरे लगाने की मांग की।
hin_Deva hin_Deva hin_Deva hin_Deva